എറണാകുളം: എല്ലാ വിദ്യാര്ത്ഥികള്ക്കും ഡിജിറ്റല് പഠനഉപകരണം ജില്ലാതല ക്യാമ്ബയിന് രൂപം നല്കും എറണാകുളം: ഡിജിറ്റല് പഠന ഉപകരണങ്ങള് ഇതുവരെ ലഭ്യമായിട്ടില്ലാത്ത ജില്ലയിലെ എല്ലാ വിദ്യാര്ത്ഥികള്ക്കും അവ ലഭ്യമാക്കുന്നതിനായി ജില്ലാതല ക്യാമ്ബയിന് രൂപം നല്കാന് ജില്ലാതല കര്മസമിതി തീരുമാനിച്ചു. പൊതുജന പങ്കാളിത്തത്തോടെ ജില്ലയില് ഡിജിറ്റല് പഠന ഉപകരണങ്ങള് ലഭ്യമാക്കേണ്ട കുട്ടികളുടെ എണ്ണം കൃത്യമായി നിശ്ചയിക്കാന് ജില്ലാ കര്മസമിതി വിദ്യാഭ്യാസ വകുപ്പ് അധികൃതര്ക്ക് നിര്ദ്ദേശം നല്കി. ഈ മാസം 31 നകം ക്യാമ്ബയിന് രൂപം നല്കി അടുത്ത മാസം 15 ന് ക്യാമ്ബയിന് തുടക്കം കുറിക്കും. വിദ്യാര്ത്ഥികള്ക്ക് ഡിജിറ്റല് പഠനഉപകരണങ്ങള് ഉറപ്പാക്കുന്നതിന്നായുള്ള ജില്ലാതല കര്മസമിതി യോഗത്തില് ജില്ലാ പഞ്ചായത്ത് പ്രസിഡന്റ് ഉല്ലാസ് തോമസ്, ജില്ലാ കളക്ടര് ജാഫര് മാലിക്ക്, വിദ്യാഭ്യാസ ഉപഡയറക്ടര് ഹണി ജി. അലക്സാണ്ടര്, സര്വ്വശിക്ഷാ അഭിയാന്, ഗ്രാമീണ വികസന വകുപ്പ്, കുടുംബശ്രീ അധികൃതര് എന്നിവര് പങ്കെടുത്തു.